הקוראן המבורך סורה 98 (תרגום דאר אלסלאם)


סורה 98: אֶל-ביינה (הַהוֹכָחָה)

בשם אללה הרחמן הרחום

1 אלה אשר כפרו, מבין אנשי הספר, והמשתפים (עבודה זרה), לא נטשו את כפירתם עד אשר הוצגה בפניהם ההוכחה,

2 שליח מאללה משמיע בעל פה כתבי קודש מטוהרים,

3 הכוללים ספרי קודש יקרי ערך.

4 ואנשי הספר לא שוסעו, אלא אחרי בוא ההוכחה אליהם.

5 הם נדרשו רק לעבוד את אללה במסירות שלמה לדת אברהם, ולקיים את התפילה ולהוציא זכאת. הן, זוהי דת הצדק.

6 הן, אלה אשר כפרו מבין אנשי הספר והמשתפים, באש הגיהינום, שם לעולם ועד, אלו הם הרשעים שביצורים.

7 הן, אלה, אשר האמינו ועשו חסדים, הם המשובחים שביצורים,

8 גמולם אצל ריבונם יהיה גני-עדן אשר נהרות זורמים מתחתיהם, שם יהיו לעולם ועד. אללה יתרצה מהם, והם יתרצו מאללה, זה למי שירא מריבונו.

הקוראן סורה 98
הקוראן המבורך (תרגום דאר אלסלאם)